**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**Проект!**

**ПОСТАНОВЛЕНИЕ**

**№...................................... 2021 г.**

**за изменение и допълнение на Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони** (обн., ДВ, бр.73 от 2007 г., изм. и доп., бр. 81 от 2010 г., бр. 3 от 2011 г., бр. 94 от 2012 г., бр. 3 от 2018 г.)

**МИНИСТЕРСКИЯТ СЪВЕТ**

**ПОСТАНОВИ:**

**§ 1.** В чл. 2 се правят следните изменения и допълнения:

**1.** В ал. 1:

а) създава се нова т. 3:

„3. планове, програми, проекти и инвестиционни предложения или техни изменения или разширения извън обхвата на глава шеста от ЗООС, които не попадат в границите на защитени зони и са свързани с промяна на начина на трайно ползване на ливади, пасища и мери или с промяна на предназначението на земеделски земи и горски територии;“

б) Досегашната т. 3 става т. 4;

**2.** Алинея 2 се изменя така:

„(2) За планове, програми, проекти и инвестиционни предложения извън обхвата на ал. 1 в зависимост от техния характер и местоположение и след проверка за допустимост по чл. 12 компетентният орган указва начина на процедиране, въз основа на попълнен контролен лист, съгласно приложение № 1. В 14-дневен срок от подаване на уведомлението по ал. 3 компетентният орган уведомява писмено възложителя дали е необходимо провеждането на процедура по реда на глава втора, като при необходимост дава указания и определя срок за изпълнението им. Компетентният орган оповестява писмото на интернет страницата си в 7-дневен срок.“;

**3.** Алинея 3 се изменя така:

„(3) Възложителите на планове, програми, проекти или инвестиционни предложения по чл. 2, ал. 2 уведомяват на най-ранен етап компетентния орган по чл. 6а за своето намерение чрез уведомление, което съдържа данни съгласно приложение № 2 към чл. 10, ал. 1 (част А - за планове, програми и проекти, част Б - за инвестиционни предложения). Уведомлението се представя в един екземпляр на хартиен носител и в два екземпляра на електронен носител.“;

**4.** Алинея 5 се изменя така:

„(5) При констатиране недопустимост на елементи на плана, програмата, проекта или инвестиционното предложение по смисъла на чл. 12 или чл. 13, ал. 3, компетентният орган уведомява възложителя и дава указания за отстраняване на недопустимостта в определен срок. При неизпълнение на указанията по изречение първо или когато възложителят не изпълни указанията по ал. 2 или ал. 4, процедурата се прекратява.“;

**§ 2.** В чл. 6а, т. 1 се правят следните изменения и допълнения:

1. Създава се нова б. „а“:

„а) планове, програми, инвестиционни предложения или техни изменения или разширения, включени в приложения № 1 и 2 към ЗООС, за които министърът на околната среда и водите е компетентен орган за извършване на процедурите по реда на глава шеста от ЗООС;“;

1. Досегашната буква „а“ става буква „б“;
2. Досегашната буква „б“ става буква „в“ и в началото думите „*инвестиционни предложения*“ се заменят с „*планове, програми, проекти,* *инвестиционни предложения*“;
3. Досегашната буква „в“ става буква „г“;
4. Създава се буква „д“:

„д) планове, програми, проекти, инвестиционни предложения или техни изменения или разширения, когато възложител е директорът на РИОСВ;

1. Създава се нова буква „е“:

„е) планове, програми, проекти, инвестиционни предложения или техни изменения или разширения за обекти определени, като такива с национално значение с акт на Министерския съвет;“;

1. Създава се нова буква „ж“:

„ж) планове, програми, проекти, инвестиционни предложения или техни изменения или разширения за обекти изцяло попадащи в акваторията на Черно море или река Дунав.“.

**§ 3.** В чл. 10 се правят следните изменения:

**1.** В ал. 1 думите „приложение № 1 се заменя с „приложение № 2“;

**2.** В ал. 2, т. 2 думите „приложение № 2“ се заменя с „приложение № 3“.

**§ 4.** В чл. 13 се правят следните изменения:

1. Алинея 1 се изменя така:

„ (1) При констатиране на недопустимост на елементи на планове, програми, проекти или инвестиционни предложения с режима на дейностите в защитените зони, съответно в защитените територии или спрямо режими, определени в утвърдени планове за управление на речните басейни, планове за управление на риска от наводнения и по Закона за водите и в случаите по ал. 3, компетентният орган уведомява възложителя и дава указания за отстраняване на недопустимостта в определен срок. При неизпълнение на указанията в определения срок, процедурата по ОС се прекратява, за което компетентният орган уведомява възложителя и съответния орган, одобряващ плана, програмата, проекта или инвестиционното предложение.“;

1. В ал. 2 думите „чл. 19, ал. 1 ЗБР или по чл. 45, ал. 1 ЗЗТ“ се заменят с „чл. 19, ал. 1 ЗБР, по чл. 45, ал. 1 ЗЗТ, планове за управление на речните басейни или планове за управление на риска от наводнения“.

**§ 5.** В чл. 16 се правят следните изменения и допълнения:

1. В основния текст на разпоредбата след думата „критерии“ се добавя „и попълнен контролен лист, съгласно приложение № 4“;
2. Създава се нова т. 3:

„3. характеристики на защитената зона - предмет и цели на опазване, наличие на приоритетни типове природни местообитания и видове, фактори, допринасящи за природозащитната стойност на зоната, специфична значимост и/или уязвимост, елементи на защитената зона, чувствителни към промени“

1. Досегашната т. 3 става т. 4 и в буква „а“ след думите „защитената зона“ се добавя „в съответния биогеографски регион“;
2. Досегашната т. 4 става т. 5 и се изменя така:

„5. вероятност от въздействие върху степента на съхранение на засегнатите местообитания и/или видове, съгласно стандартния формуляр за данни (СДФ) за съответната защитена зона;“

1. Създава се т. 6:

„6. вероятност от въздействие върху природозащитните цели, целостта на защитените зони и свързаността между тях.“.

**§ 6.** Член 18 ал. 2 се изменя така:

„(2) Решението по ал. 1 съдържа:

1. наименование на органа, който го издава;

2. наименование на акта;

3. фактически и правни основания за издаване;

4. данни за възложителя и за плана, програмата и проекта/инвестиционното предложение;

5. разпоредителна част;

6. подробни мотиви по критериите по чл. 16, обосноваващи решението;

7. изисквания и условия за опазване на защитените зони;

8. пред кой орган и в какъв срок може да се обжалва решението;

9. дата на издаване, подпис и длъжност на лицето, издало акта.“.

**§ 7.** В чл. 20, ал. 3, т. 6 думата „мотиви“ се заменя с „мотиви по критериите по чл. 16“.

**§ 8.** В чл. 28, ал. 2, т. 6 думата „мотиви“ се заменя с „мотиви по критериите по чл. 22“.

**§ 9.** В чл. 34а думите „чл. 13, ал. 1, чл. 15, ал. 5, чл. 24, ал. 8“ се заменят с „чл. 13, ал. 1 и ал. 3, чл. 15, ал. 5, чл. 20, ал. 5, чл. 24, ал. 8, чл. 26, ал. 2“.

**§ 10.** Създава се ново Приложение № 1 към чл. 2, ал. 2:

 „Приложение № 1 към чл. 2, ал. 2

**Контролен лист за процедурата по чл. 2, ал. 2 от Наредбата за ОС**

|  |
| --- |
| **Процедурни стъпки по преписка с вх. №...** |
| 1 | Въз основа на внесено уведомление по чл. 10, ал. 1 от Наредбата за ОС, ☐↓Поискана ☐ и предоставена допълнителна информация по чл. 2, ал. 4 от Наредбата за ОС ☐ → прекратяване па чл. 2, ал. 5 от Наредбата за ОС ☐↓След изключване на наличие на хипотезата по чл. 2, ал. 1 от Наредбата за ОС ☐→ |
| 2 | Проверка за местоположението на планове, програми проекти и инвестиционни предложения (ППП/ИП) спрямо защитени зони (ЗЗ) и защитени територии (ЗТ)→ |
|  | ☐ ППП/ИП попада в границите на ЗЗ/ЗТ**↓** | ☐ ППП/ИП не попада в границите на ЗЗ/ЗТ↓ |  |  |  |
| 3 | Проверка за допустимост на ППП/ИП по чл. 12 и чл. 13, ал. ↓ |
|  | ☐ допустимо**↓** | ☐ не допустимо↓ |  |  |  |  |  |  |
| ☐ Процедурата продължава, съгласно т. 5**↓** |  ☐Процедурата се прекратява по реда на Наредбата за ОС |  |  |  |  |  |  |
| 4 | Проверка за ППП/ИП предвижда ли дейности непосредствено свързани/ необходими за управлението на защитената/ите зона/и или са с благоприятно /положително въздействие ↓ ↓ |  |  |  |  |  |  |  |
| ☐ Не | ☐ Да |  |  |  |  |  |  |  |
|  | ☐ Преценка по всеки от изброените критерии в матрицата спрямо елементите и дейностите в ППП/ИП↓ | ☐ Писмо по чл. 2, ал. 2, че не е необходимо провеждане на процедура по реда на глава втора от Наредбата за ОС |  |  |  |  |  |  |  |

|  |
| --- |
| 5. Проверката за начина на процедиране включва анализ по следните критерии: \**забележка* |
| (1) Загуба на площ на  | природно местообитание и/или местообитание на вид  |
| ☐ Да  | ☐ Не |
| (2) Фрагментация на  | природно местообитание и/или местообитание на вид |
| ☐ Да | ☐ Не |
| (3) Увреждане на | природно местообитание или на вид  |
| Абиотични фактори | Антропогенни фактори |
| ☐ Да | ☐ Не | ☐ Да | ☐ Не |
| (4) Безпокойство  | на видове |
| ☐ Да | ☐ Не |
| (5) Нарушаване кохерентността между зоните  | ☐ Да | ☐ Не |
| (6) Възможни емисии в някои от следните компоненти на околната среда: повърхности или подземни води, атмосферен въздух, почви, които могат да доведат до въздействие върху предмета и целите на опазване на защитените зони | ☐ Да | ☐ Не |
| (7) Фактори замърсяващи или увреждащи околната среда, които могат да доведат до въздействие върху предмета и целите на опазване на защитените зони | ☐ Да | ☐ Не |
| (8) Кумулативни въздействия | ☐ Да | ☐ Не |

***ЗАБЕЛЕЖКА****:* *Посочените критерии се отчитат, като се използват:*

1. *Наличните данни от Информационната система за защитените зони от мрежата „Натура 2000“, публикувани на интернет страницата на МОСВ, друга налична информация;*
2. *Специфичните познания на експерта за биологичните и екологичните изисквания на местообитанията и видовете, предмет на опазване.*
3. Проверката за наличие на въздействие по критерий 1 се отразява с „да“, когато ППП/ИП е свързано с трайно и необратимо отнемане на площи от местообитания или местообитания на видове. Временно и обратимо отнемане на площи се отразява в матрицата като „не“ и се преценява в т. 5.3.
4. Проверката за наличие на въздействие по критерий 2 се преценява с „да“, когато ППП/ИП е свързано със създаване на трайна и непреодолима преграда, възпрепятстваща свободното придвижване на видовете или с изолиране на отделни полигони от местообитанието;
5. Проверката за наличие на въздействие по критерий 3 се отразява с „да“, когато ППП/ИП може да доведе до някоя от хипотезите, описани в т. 4 и т. 5 от Допълнителните разпоредби на Наредбата за ОС.
6. Проверката за наличие на въздействие по критерий 4 се отразява с „да“, когато ППП/ИП може да доведе до значителни – шум, вибрации, светлинно излъчване или засилено човешко присъствие и др.
7. Проверката за наличие на въздействие по критерий 5 се отразява с „да“, когато ППП/ИП може да предизвика нарушаване на функционалните връзки между отделните зони в мрежата „Натура 2000“ – биокоридори на видове, елементите на ландшафта, които въз основа на своята линейна и непрекъсната структура или свързваща функция са значими за миграцията, географското разпространение и генетичния обмен в растителните и животинските популации и видове.
8. Проверката за наличие на въздействие по критерий 6 се отразява с „да“, когато ППП/ИП е свързано с генериране на емисии в някои от следните компоненти на околната среда: повърхностни или подземни води, атмосферен въздух и почви, във вид и количества, които могат да доведат до въздействие върху предмета и целите на опазване на защитените зони.
9. Проверката за наличие на въздействие по критерий 7 се отразява с „да“, когато ППП/ИП е свързано с генериране на антропогенни вещества и процеси; различни видове отпадъци и др., които могат да доведат до въздействие върху предмета и целите на опазване на защитените зони.
10. Проверката за наличие на въздействие по критерий 8 се отразява с „да“, когато ППП/ИП в комбинация с други минали, настоящи и очаквани бъдещи ППП/ИП (не само от същия характер и независимо от кого са осъществявани), могат да доведат до въздействие върху предмета и целите на опазване на защитените зони. За целите на проверката се прави описание (характеристика, брой) на взетите предвид други ППП/ИП (в същото землище, община, защитена зона), при взаимодействие с които оценяваният ППП/ИП може да окаже отрицателно кумулативно въздействие върху защитената зона.

**Заключение:**

1. **Един отговор „да“ е достатъчен компетентният орган (КО) да изиска провеждане на процедура по реда на глава ІІ от Наредбата за ОС;**
2. **При отсъствие на хипотезата по т. 1 КО се произнася с писмо по чл. 2, ал. 2 с диспозитив „не е необходимо провеждане на процедура по реда на гл. ІІ от Наредбата за ОС“**

Приложения:

1. Картен материал с местоположението на ППП/ИП спрямо защитената зона или нейни ключови елементи;
2. Списък на всички минали, настоящи и очаквани бъдещи ППП/ИП, които в комбинация с разглежданото намерение могат да доведат до кумулативни въздействия.“

**§ 11.** Досегашните Приложение 1 и Приложение 2 стават съответно Приложение 2 и Приложение 3.

**§ 12.** Създава се Приложение № 4 към чл. 16:

 „Приложение № 4 към чл. 16

**Контролен лист за процедурата по преценяване на вероятната степен на отрицателно въздействие върху защитени зони**

|  |
| --- |
| 1. **Обща информация**
 |
| **1. Възложител** |  |
| **2. Наименование на ППП/ИП** |  |
| **3. Местоположение на ППП/ИП** – землище, община, област. |  |
| **4. ППП/ИП попада ли в границите на защитена зона по Натура 2000?****(ДА / НЕ)** | Ако отговора на въпроса е „ДА“, се преминава към отговор на въпрос 5.Ако отговора на въпроса е „НЕ“, се посочва на какво разстояние е отдалечен от близко разположените защитени зови. |
| **5. ППП/ИП пряко свързан ли е или необходим за управлението на защитената зона/и по Натура 2000?****(ДА / НЕ)** | Ако отговора на въпроса е „ДА“, не се изисква провеждане на ОС и се отива на резултати от преценката.Ако отговора на въпроса е „НЕ“, процедурата по преценка продължава. |
| **6. Характеристики на ППП** и фактори на въздействие – описание на отделни компоненти на ППП, които могат да доведат до въздействия върху защитена зона по Натура 2000.- обхват, подробност, времева рамка, местоположение на предвижданите инвестиционни предложения спрямо защитената зона или нейни ключови елементи, кумулативни въздействия с други планове, програми и проекти и инвестиционни предложения;  | Попълва се за ППП |
| **6а). Характеристики на ИП** и фактори на въздействие – описание на отделни елементи на ИП, които могат да доведат до въздействия върху защитена зона по Натура 2000.- обем, площ, генерирани емисии и отпадъци, необходима инфраструктура, природни ресурси, предвидени за използване, продължителност на строителството, местоположение на инвестиционните предложения спрямо защитената зона или нейни ключови елементи, възможни кумулативни въздействия с други инвестиционни предложения, планове, програми и проекти; | Попълва се за ИП |
| 1. **Специфична информация**
 |
| **1. Характеристики на засегнатите / близко разположените защитени зони, които може да бъдат засегнати от ППП/ИП:** Ако ППП/ИП засяга повече от една защитена зона / близко разположените са повече от една, информацията се попълва за всяка една защитена зона поотделно. |  |
| 1.1. **Име** и **код** на защитената зона; |  |
| 1.2. **Описание на целите на опазване**; |  |
| 1.3. **Специфична значимост на защитената зона** в природозащитен и екологичен план (СДФ) – фактори, допринасящи за природозащитната стойност на зоната (наличие на приоритетни типове природни местообитания / видове / популации; наличие на редки или застрашени видове / популации – съгласно национална ЧК или европейски червен списък на IUCN; разполагане на зоната на миграционен коридор за видове и др.);  |  |
| 1.4. **Специфична уязвимост на защитената зона** (СДФ) – елементи на защитената зона (видове и местообитания), най-чувствителни към факторите на въздействие; способността им да се възстановяват след промени, имайки предвид както крехкостта, така и устойчивостта; основни заплахи от СДФ; |  |
| **2. Вероятни въздействия / вероятни промени в защитената зона по Натура 2000.**Величината на положителните или отрицателните въздействия (преки, косвени или кумулативни) се определя от мащаба, интензивността, честотата и продължителността на въздействието в пространството и времето. Трябва да се прецени дали със сигурност могат да се изключат значителни отрицателни въздействия.Мерки за предотвратяване не се вземат предвид. | Ако на един от отговорите в т. 2.1 до т. 2.6. се отрази с „ДА“, следва да се изиска извършването на оценка на степента на въздействие (ОСВ). |
| 2.1. **Загуба на природни местообитания** (сухоземни, сладководни или морски); **(ДА / НЕ / Неприложимо)**- площ на загубената територия (дка); или промяна в ползването й (промяна на режима на води); – процент на загубената площ от дадено местообитание спрямо площта на местообитанието в защитената зона, в съответния биогеографски регион или в мрежата като цяло; |  |
| 2.2. **Фрагментация** на природни местообитания или местообитания на видове (в зависимост от продължителността или постоянството);**(ДА / НЕ / Неприложимо)** – степен на фрагментация на местообитанията или популацията на видовете спрямо първоначалното им състояние, продължителност; |  |
| 2.3. **Безпокойство** на видове (сухоземни или морски), в резултат на шум, светлина, човешко присъствие или др.) / прогонване от местообитанията / сблъсък, прегазване, смъртност на индивиди. **(ДА / НЕ / Неприложимо)**- посочва се разстояние, продължителност и ефект върху популациите на видовете (преки или косвени щети върху размера, характеристиките или възможностите за възпроизводство на популациите в защитената зона); - времетраене на безпокойството на видове; - време за възстановяване на засегната популация; |  |
| 2.4. Вероятност от значително въздействие върху степента на съхранение на засегнати местообитания / видове, съгласно СДФ за защитената зона;**(ДА / НЕ)**- посочва се обосновка за избрания отговор, като се съобразяват критериите посочени в т. 2.1, 2.2., 2.3, 2.6., както и съображения и фактори, произтичащи от спецификата на конкретните ППП/ИП |  |
| 2.5. Вероятност от въздействие върху природозащитните цели на защитената зона;**(ДА / НЕ)** - посочва се обосновка за избрания отговор, като се взимат предвид характеристиките на конкретните ППП/ИП и природозащитните цели за предмета на опазване на защитените зони |  |
| 2.6. Описание (характеристика, брой) на взетите предвид други ППП/ИП (в същото землище, община, защитена зона, не само от същия характер и независимо от кого са осъществявани), при взаимодействие с които оценяваният ППП/ИП може да окаже значително отрицателно въздействие върху защитената зона. Вероятност от кумулативни въздействия.**(ДА/НЕ)** |  |
| **3. Резултат от преценката.**Когато значителни въздействия са вероятни, несигурни или неизвестни на етапа на преценката, се изисква извършването на ОСВ.Вземайки предвид представената от Възложителя информация и документация, отчитайки служебно известната информация, наличните научна информация и данни, както и актуалната Натура 2000 база данни, достигнах до следното заключение от преценката: | **Вариант 1.** **Не се изисква провеждане на ОС**, тъй като ППП/ИП е пряко свързан или необходим за управлението на защитената зона; |
| **Вариант 2.** Има вероятност ППП/ИП (самостоятелно или в комбинация с други ППП/ИП) да окаже значително въздействие върху защитената зона; **или**Остава несигурност/съмнение по отношение вероятността ППП/ИП (самостоятелно или в комбинация с други ППП/ИП) да окаже значително въздействие върху защитената зона,**поради което се изисква извършването на ОСВ.** |
| **Вариант 3.** Няма вероятност ППП/ИП (самостоятелно или в комбинация с други ППП/ИП) да окаже значително въздействие върху защитената зона, **поради което не е необходимо извършването на ОСВ.**  |
| **4. Приложение:** карта с местоположението на ППП/ИП спрямо защитената зона или нейни ключови елементи. |  |
| **Изготвил:** Име, Фамилия - Длъжност **Дата:** | **/Подпис/** |
| **Съгласувал:** Име, Фамилия - Длъжност **Дата:** | **/Подпис/** |

**МИНИСТЪР - ПРЕДСЕДАТЕЛ:**

 **/СТЕФАН ЯНЕВ/**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

 **/КРАСИМИР БОЖАНОВ/**

**ГЛАВЕН СЕКРЕТАР НА**

**МИНИСТЕРСТВО НА ОКОЛНАТА СРЕДА И ВОДИТЕ:**

 **/КЛИМЕНТИНА ДЕНЕВА/**

**ДИРЕКТОР НА ДИРЕКЦИЯ “ПРАВНА” В МОСВ:**

 **/МИХАЕЛА ДОЦОВА/**